Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta Euroopan parlamentin ja neuvoston asetukseksi muiden maiden kuin Euroopan yhteisön jäsenvaltioiden lentoliikennepalvelujen tarjoamiseen liittyviltä yhteisön lentoliikenteen harjoittajia vahingoittavilta tuilta ja epäterveiltä hinnoittelukäytännöiltä suojautumisesta komission ehdotusta muuttava EY:n perustamissopimuksen 250 artiklan 2 kohdan nojalla /* KOM/2004/0235 lopull. - COD 2002/0067 */





KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON ASETUKSEKSI muiden maiden kuin Euroopan yhteisön jäsenvaltioiden lentoliikennepalvelujen tarjoamiseen liittyviltä yhteisön lentoliikenteen harjoittajia vahingoittavilta tuilta ja epäterveiltä hinnoittelukäytännöiltä suojautumisesta KOMISSION EHDOTUSTA MUUTTAVA EY:n perustamissopimuksen 250 artiklan 2 kohdan nojalla 2002/0067 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON ASETUKSEKSI muiden maiden kuin Euroopan yhteisön jäsenvaltioiden lentoliikennepalvelujen tarjoamiseen liittyviltä yhteisön lentoliikenteen harjoittajia vahingoittavilta tuilta ja epäterveiltä hinnoittelukäytännöiltä suojautumisesta 1. Johdanto EY:n perustamissopimuksen 251 artiklan 2 kohdan kolmannen alakohdan c alakohdan mukaan komission on annettava lausunto Euroopan parlamentin toisessa käsittelyssä ehdottamista tarkistuksista. Seuraavassa esitetään komission lausunto parlamentin ehdottamasta tarkistuksesta. 2. Tausta - Ehdotus (KOM(2002) 110 lopullinen - 2002/0067 (COD)) toimitettiin Euroopan parlamentille ja neuvostolle 13. maaliskuuta 2002. - Euroopan talous- ja sosiaalikomitea antoi lausuntonsa 18. syyskuuta 2002. - Alueiden komitea ei ole antanut ehdotuksesta lausuntoa. - Euroopan parlamentti antoi lausuntonsa ensimmäisessä käsittelyssä 14. tammikuuta 2003. - Komissio antoi muutetun ehdotuksen (KOM(2003) 228 lopullinen - 2002/0067 COD) 7. toukokuuta 2003. - Neuvosto vahvisti yhteisen kannan 18. joulukuuta 2003. - Komissio esitti näkemyksensä yhteisestä kannasta (KOM(2004) 7 lopullinen - 2002/0067 (COD)) 9. tammikuuta 2004. - Euroopan parlamentti vastaanotti yhteisen kannan 15. tammikuuta 2004. Euroopan parlamentti hyväksyi yhden tarkistuksen toisessa käsittelyssä 11. maaliskuuta 2004. 3. Ehdotuksen tarkoitus Ehdotetussa asetuksessa on kyse kaupan suojaamisesta ilmailualalla. Sen tavoitteena on puuttua kolmansien maiden omille lentoyhtiöilleen myöntämiin tukiin, jotka vahingoittavat yhteisön ilmailualaa. Ehdotus perustuu monenvälisesti käytettyihin ja yhteisön käyttämiin määritelmiin ja normeihin, joiden tavoitteena on poistaa tiettyjen tukien tavarakaupan alalla aiheuttamat vääristymät. Asetus ei rajoita jäsenvaltioiden tekemissä kahdenvälisissä sopimuksissa määrättyjen kuulemis- ja riitojenratkaisumenettelyjen soveltamista. Tukien vastaiseen yhteisön asetukseen olisi turvauduttava ainoastaan silloin, kun tyydyttävän ratkaisuun ei päästä kahdenvälisten sopimusten perusteella. 4. Komission kanta Euroopan parlamentin tekemiin tarkistuksiin Euroopan parlamentti hyväksyi 11. maaliskuuta 2004 ainoan ehdotetun tarkistuksen. Komissio hyväksyy kyseisen tarkistuksen. Komission hyväksymät tarkistukset Tarkistuksessa 1 muutetaan asetusehdotuksen johdanto-osan 5 kappaletta, jotta se olisi johdonmukainen asetuksen 1 artiklan 2 kohdan ja 7 artiklan 2 kohdan kanssa, joissa on säännöt kansallisten ja yhteisön säännösten soveltamisesta. 5. Päätelmä Komissio muuttaa ehdotustaan edellä mainitulla tavalla EY:n perustamissopimuksen 250 artiklan 2 kohdan nojalla.